open-index/open-wikipedia-markdown huggingface dataset:
Catwoman (lyhytanimaatio)

**Catwoman** on 2011 suoraan DVD:lle julkaistu lyhytanimaatioelokuva. Se perustuu DC Comicsin sarjakuvahahmoon Kissanaiseen. Elokuvan käsikirjoitti Paul Dini ja ohjasi Lauren Montgomery. Äänirooleissa olivat muun muassa Eliza Dushku ja John DiMaggio.

Elokuva on viides DC Entertainmentin ja Warner Bros. Animationin tuottamista lyhytelokuvista. Se julkaistiin ** -elokuvan DVD:n bonusmateriaalina.

## Juoni

Kissanainen saa vihjeen Gotham Cityn rikollisen Rough Cutin salakuljettavan jotain muutakin kuin timantteja. Hän päättää lähteä roiston perään ja löytää tämän paikallisesta strippiklubista. Rough Cut onnistuu pakenemaan paikalta, kun hän huomaa Kissanaisen olevan vain hänen suunnitelmansa perässä. Tilanne ajautuu lopulta satamaan, jossa Rough Cut odottaa juuri saapunutta lastiaan. Myös Kissanainen löytää tiensä paikalle ja onnistuu estämään roiston aikeet.

## Äänirooleissa

## Lähteet
Haarin mitta

**Haarin mitta** on matemaattisessa analyysissa mitta, jonka avulla voidaan määritellä intuitiivisesti eräänlainen pinta-alan/tilavuuden kaltainen käsite lokaalikompakteihin topologisiin ryhmiin. Haarin mitan esitteli unkarilainen matemaatikko Alfréd Haar.

## Lähteet
Cameron Earl

**Cameron Earl** (1923 Sculcoates, Yorkshire – 18. kesäkuuta 1952 Nuneaton, Warwickshire) oli brittiläinen insinööri. Toisen maailmansodan jälkeen hänet lähetettiin Saksaan opiskelemaan saksalaisten 1930-luvun Grand Prix-autojen tuotantoa. Hän kirjoitti raportin haastattelemistaan Mercedes Benzin ja Auto Unionin suunnittelijoista ja autojen sinikopioista huhti-toukokuussa 1947 ja raportti päätyi myöhemmin brittiläisille moottorisuunnittelijoille. Earl kuoli vuonna 1952 kun hänen testaamansa ERA:n auto kääntyi ympäri Motor Industry Research Associationin testiradalla. Earl kuoli myöhemmin sairaalassa kallonmurtumaan 29-vuotiaana. Earl on epävirallisesti ensimmäinen F1-turmassa kuollut kuljettaja.
Martha MacIsaac

**Martha MacIsaac** (s. 11. lokakuuta 1984 Charlottetown, Kanada) on kanadalainen näyttelijä, joka esiintyi vuosina 1998–2000 pääosassa L. M. Montgomeryn kirjoihin perustuvassa *[[Pieni runotyttö (televisiosarja)|Pieni runotyttö]]* -televisiosarjassa. MacIsaac on myös näytellyt rikosdraamasarjassa *[[Pinkertonin etsivätoimisto (televisiosarja)|Pinkertonin etsivätoimisto]].

Vuonna 2007 MacIsaac näytteli [[Greg Mottola]]n ohjaamassa *Superbad''-komediassa ensimmäisessä Hollywood-elokuvaroolissaan.

## Lähteet

## Aiheesta muualla
* 
*
Lencat

**Lencat** ovat pääasiassa Hondurasin Intibucán, La Pazin, ja Lempiran departementeissa asuva intiaanikansa. He polveutuvat alueelle 1000-luvulla muuttaneista chibchoista. Pieniä määriä elää myös El Salvadorin alueella. Lencat ovat Hondurasin suurin alkuperäiskansa. Lencojen määräsi on arvioitu 50&nbsp;000–95&nbsp;000. Toisen arvion mukaan Hondurasissa olisi noin 100&nbsp;000 ja El Salvadorissa noin 37&nbsp;000 lencaa. Lencojen aiemmin puhuma lencan kieli on todennäköisesti jo hävinnyt.

## Historia

Ennen eurooppalaisten tuloa lencat muodostivat neljä aluetta, Care, Cerquin ja Lenca Hondurasin alueella, sekä Potón El Salvadorin alueella. He saivat voimakkaita kulttuurillisia vaikutteita mayoilta ja asteekkikansa pipileiltä. Mayojen kanssa oli myös rinnakkaiseloa. Osa arkeologeista uskoo, että Copanista löydetyt taidokkaat veistokset olisivatkin leicojen käsityöläisten, eikä mayojen valmistamia. On arvioitu, että lencat Lencojen eurooppalaisvalloitusta edeltäneen lukumäärän on arvioitu olleen noin 300&nbsp;000–600&nbsp;000 ja heidän alueensa kattoivat 26&nbsp;000 neliökilometriä. Espanjalaiset tulivat lencojen alueelle 1520-luvulla Hernán Cortésin johdolla. Lencat taistelivat espanjalaisia vastaan, mutta lopulta heidät voitettiin. Vuonna 1537 lencat kapinoivat johtajansa Lempiran johdolla eurooppalaisia vastaan, mutta kapina kukistettiin seuraavana vuonna.

Pian eurooppalaisten tulon jälkeen lencojen lukumäärä alkoi nopeasti laskea tautien ja orjatyön takia. 1550-luvulle mennessä lencoja oli enää noin 25&nbsp;000. Määrä säilyi pitkään samana koko siirtomaakauden ajan. Monista muista alueen alkuperäiskansoista poiketen lencat onnistuivat kuitenkin säilyttämään osan alueistaan ja jatkamaan perinteistä elinkeinoaan maanviljelyä. Sittemmin monet ovat tosin muuttaneet töihin kaivoksille ja banaaniviljelmille. Lencat ovat kulttuurillisesti pitkälle sulautuneet maidensa muuhun väestöön.

## Kulttuuri
Suurin osa lencoista asuu maaseudulla maatiloillaan. Kaupungeissa käydään yleensä vain erityistapauksissa, kuten toreilla ja juhlissa. Viikonloppuisi lencoja tulee maaseudulta kaupunkeihin myymään maataloustuotteita ja ostamaan tarvikkeita. Perinteiset talot rakennetaan savitiilistä ja niiden katot oljista tai ruohosta. Nykyisin myös nykyaikaisemmat talot ovat tavallisia. Lencojen uskonto on sekoitus katolilaisuutta ja perinteisiä uskoja. Esimerkiksi katolisia pyhimyksiä palvotaan samaan tapaan kuin ennen erilaisia henkiä. Kylien pyhimyksiä juhlitaan vuosittain. Maaseudun lencat luottavat usein ennemmin henkitohtoreihin kuin koulutettuihin lääkäreihin. 

## Lähteet
Lumi (yritys)

**Lumi** on suomalainen asustealan yritys, jonka tunnetuimpia tuotteita ovat laukut. Yritys sai syksyllä 2011 muotialan Kultainen vaatepuu -palkinnon.

Yrityksen omistajat ovat Sanna Kantola ja Bruno Beaugrand. He tutustuivat vuonna 1997 opiskellessaan Pariisissa ja menivät sitten Yhdysvaltoihin, jossa Kantola työskenteli laukkusuunnittelijana Ralph Laurenilla ja Beaugrand kellojen suunnittelijana Tiffanylla. Lumi-yrityksen toiminta alkoi saunahatusta, mutta siirtyi pian laukkuihin. Kun yrityksen toiminta laajeni he luopuivat vakityisista työpaikoistaan. Pian he siirtyivät yrityksensä kanssa ensin Pariisiin, sitten Amsterdamiin ja lopulta Suomeen.

Liike aloitti lokakuussa 2023 loppuunmyynnin ja on ilmoittanut lopettavansa ainoan myymälänsä kokonaan. Kantola on koulutukseltaan vaatesuunnittelija, Beaugrand teollinen muotoilija. He ovat pariskunta, ja heillä on kaksi lasta.

## Lähteet
LÉ Róisín

**LÉ Róisín** (viirinumero P51) on Irlannin laivaston Róisín-luokan vartiolaiva. Alus on nimetty 1500-luvun lopulla eläneen Tyronen jaarlin Red Hugh O'Neillin tyttären Róisín Dúbhin mukaan.

## Valmistus

Alus tilattiin 16. joulukuuta 1997 Appledore Shipbuildersilta Bidefordista, missä köli laskettiin kesäkuussa 1998. Se laskettiin vesille 13. syyskuuta 1999 ja otettiin palvelukseen saman vuoden lopulla 15. joulukuuta.

## Palvelus
Elokuussa 2011 alus oli Itämerellä, jonka aikana se vieraili Tallinnassa, Riiassa, Helsingissä ja Pietarissa.

## Lähteet
LÉ Niamh

**LÉ Niamh** (viirinumero P52) on Irlannin laivaston Róisín-luokan vartiolaiva. Alus on nimetty irlantilaisen mytologian Tír na nÓgin tyttären Niamh Chinn Oirin mukaan.

## Valmistus

Alus tilattiin 6. huhtikuuta 2000 Appledore Shipbuildersilta Bidefordista. Se laskettiin vesille 10. helmikuuta 2001 ja luovutettiin tilaajalle puolisen vuotta myöhemmin 19. heinäkuuta. Alus otettiin palvelukseen 18. syyskuuta.

## Palvelus
*LÉ Niamh* teki 2002 vierailun Aasian vesille ensimmäisenä Irlannin laivaston aluksena. Purjehduksen aikana alus vieraili Kiinassa, Japanissa, Koreassa ja Malesiassa sekä teki huoltopysähdykset Intiassa ja Eritreassa olevien irlantilaisten rauhanturvaajien luona.

Alus oli 8. marraskuuta 2008 mukana operaatio Seabightissa, jossa takavarikoitiin 750 miljoonan euron kokaiinierä Irlannin rannikolla olleelta jahdilta *Dances with Wavesilta*.

Alus vieraili 29. toukokuuta 2009 päällikkönään Kenneth Minehane Helsingin Jätkäsaaren laiturissa ja oli avoinna yleisölle sekä lauantaina että sunnuntaina. Helsingistä se jatkoi Turkuun, missä viipyi tiistaista torstaihin.

## Lähteet

## Aiheesta muualla
Korfball kesäolympialaisissa 1920

**[[Korfball]]** järjestettiin näytöslajina **[[kesäolympialaiset 1920|vuoden 1920 kesäolympialaisissa]]** 22. elokuuta Antwerpenin olympiastadionilla. Tämä oli ensimmäinen kerta kun laji oli mukana olympialaisten ohjelmassa. Otteluita oli vain yksi, jossa vastakkain pelasivat Amsterdam ja Etelä-Hollanti. Kummassakin joukkueessa oli 12 pelaajaa, joista puolet piti olla miehiä ja puolet naisia. Lisäksi mukana sai olla vaihtopelaajia. Ottelun voitti Etelä-Hollanti.

## Joukkueet

### Amsterdam
*Miehet
**H. W. Vliegen
**N. Ouwehand
**J. Brinck
**L. Brinck
**J. de Nie
**G. Sieverts
**L. van Koesveld (vaihtopelaaja)
*Naiset
**F. Jansen
**A. van Beek
**E. Teunisse
**W. Stiens
**T. Donker
**M. Gregorius
**T. Abeling (vaihtopelaaja)

### Etelä-Hollanti
*Miehet
**F. A. van Zimmeren
**A. Ouwerkerk
**N. Ragut
**G. de Mey
**K. Nieuwenhuizen
**H. van der Reyden
**H. J. Popp (vaihtopelaaja)
*Naiset
**J. Schilthuizen
**T. Buy
**J. Christiansen
**N. van Noort
**S. Ballego
**F. Dekker

## Lähteet
*Anthony Th. Bijkerk: Korfball at the Olympic Games
Hugo Nicolás Barbaro

**Hugo Nicolás Barbaro** (s. 12. joulukuuta 1950 Vicente López) on argentiinalainen roomalaiskatolinen piispa. Hänet vihittiin Opus Dein papiksi 15. elokuuta 1980 ja nimitettiin San Roque de Presidencia Roque Sáenz Peñan hiippakunnan piispaksi 22. huhtikuuta 2008. Piispaksi vihkiminen seurasi 4. heinäkuuta. Pääkonsekraattorina toimi Jorge Bergoglio, jota avustivat José Lorenzo Sartori ja Francisco Polti Santillán. Barbaro asetettiin virkaansa 26. heinäkuuta.

## Lähteet
José Lorenzo Sartori

**José Lorenzo Sartori** (24. toukokuuta 1932 Concepción del Uruguay – 2. lokakuuta 2018) oli argentiinalainen roomalaiskatolinen piispa. Hänet vihittiin papiksi 2. joulukuuta 1956 ja nimitettiin San Roque de Presidencia Roque Sáenz Peñan hiippakunnan piispaksi 27. elokuuta 1994. Piispaksi vihkiminen seurasi 19. marraskuuta. Pääkonsekraattorina toimi Abelardo Francisco Silva, jota avustivat Ítalo Severino Di Stéfano ja Dante Carlos Sandrelli.

Sartori jäi eläkkeelle 22. huhtikuuta 2008.

## Lähteet
Abu Dhabin Grand Prix 2011

**Abu Dhabin Grand Prix 2011** (virallisesti **2011 Formula 1 Etihad Airways Abu Dhabi Grand Prix**) oli Formula 1 -kauden  18. osakilpailu, joka ajettiin 13. marraskuuta Yas Marinan moottoriradalla Abu Dhabissa Yhdistyneissä arabiemiirikunnissa.

Pastor Maldonado sai kymmenen paikan rangaistuksen aika-ajoihin, sillä hän käytti jo kauden yhdeksättä moottoria, kun kautta kohti sallitaan vain kahdeksan. Paalupaikan saavutti Sebastian Vettel ajalla 1.38,481, mutta hän joutui keskeyttämään kilpailun rengasrikon vuoksi. Keskeytys oli hänelle kauden ainoa.

Kilpailun voitti Lewis Hamilton, toiseksi tuli Jenson Button ja kolmanneksi Fernando Alonso. Kyseessä oli kauden ainoa kilpailu kun palkintorokkeella ei nähty Red Bull -kuljettajaa. Nopeimman kierroksen ajoi Mark Webber, 1.42,612 kierroksella 51.

## Viikonlopun aikataulu ja sää

## Tulokset
### Aika-ajo

### Kilpailu

## Katso myös
* GP2-finaali 2011
* Porsche Supercup Abu Dhabin Grand Prix 2011

## Lähteet

## Aiheesta muualla
Primera B Nacional

**Argentiinan 2. divisioona** (Primera B Nacional ) on Argentiinan toiseksi korkein sarjataso jalkapallossa. Se on yksi Argentiinan neljästä sarjatasosta ja muut ovat 1. Divisioona, Primera B Metropolitana ja Torneo Argentino A. Sarja perustettiin 1985.

## Sarjamuoto
Sarjamuoto on vaihdellut vuosien varrella. Kaudesta 2007–2008 lähtien 20 joukkuetta on pelannut kaksinkertaisen sarjan. Otteluita jokaisella joukkueella on 38. Ensimmäiseksi sijoittunut on sarjan mestari.

Kaksi parhaiten sijoittunutta joukkuetta nousevat suoraan 1. Divisioonaan. Sarjassa kolmanneksi sijoittunut joukkue pelaa 1. divisioonassa 18. sijoittunutta joukkuetta vastaa ja neljänneksi sijoittunut 1. divisioonassa 17. sijoittunutta joukkuetta vastaan. Nämä ottelusarjat ovat kaksiosaisia, ja ensimmäinen ottelu pelataan 2. divisioonan joukkueen kotikentällä.

## Joukkueet kaudella 2011-12

## Lähteet
*Sarjataulukko ja otteluohjelma Argentiinan jalkapalloliiton sivuilta

### Viitteet
Ranskalaiset taistelulajit kesäolympialaisissa 1924

**Ranskalaiset taistelulajit** järjestettiin näytöslajina **[[kesäolympialaiset 1924|vuoden 1924 kesäolympialaisissa]]**. Mukana olivat savate (ranskalainen potkunyrkkeily) ja la canne. Tämä oli ensimmäinen ja toistaiseksi ainoa kerta kun lajit olivat mukana olympialaisten ohjelmassa. Tapahtumat olivat ainoastaan miehille. Osanottajia oli yhteensä 22, joista 20 osallistui savateen ja loput kaksi la canneen. Ottelut pidettiin lauantaina 19. heinäkuuta.

## Lähteet
*VIII<sup>ME</sup> Olympiade , sivut 625–626
Alppien paalutalot

**Alppien paalutalot** ovat Alpeilla ja niiden ympäristössä sijaitsevien paalurakennusten sarja, joka liitettiin Unescon maailmanperintöluetteloon vuonna 2011. Paalutalot on rakennettu vuosien 5&nbsp;000&nbsp;eaa. ja 500&nbsp;eaa. välillä. Kohteeseen kuuluu 111 paalurakennusta, joista viisi sijaitsee Itävallassa, 19 Italiassa, 11 Ranskassa, 18 Saksassa, kaksi Sloveniassa ja 56 Sveitsissä.

## Maailmanperintö
Unescon maailmanperintöluetteloon kuuluvien osien yhteenlaskettu pinta-ala on 274 hehtaaria. Näitä ympäröivät lisäksi suoja-alueet, joita on kaikki yhteen laskettuna 3&nbsp;961 hehtaaria. Alkuperäisessä ehdotuksessa oli mainittu 156 kohdetta, mutta niiden määrä supistettiin ICOMOSin palautteen seurauksena 111:een.

## Lähteet

## Aiheesta muualla
*
Ty the Tasmanian Tiger

**Ty the Tasmanian Tiger** on kolmiulotteinen tasohyppelypeli PlayStation 2:lle, Xboxille ja Nintendo GameCubelle. Pelin on kehittänyt Krome Studios ja Electronic Arts julkaisi sen vuonna 2002. Pelille on tehty kolme jatko-osaa.

Pelistä julkaistiin remasteroitu versio PC:lle 21. maaliskuuta 2016. Peli julkaistiin Steam Early Access alustalle. 25. heinäkuuta 2020 julkaistiin remasteroitu versio PlayStation 4:lle.

## Pelattavuus

Pelissä ohjataan Tyta, jonka täytyy kerätä 72 sähkömunaa, joilla käynnistetään talismaanikone, millä paikannetaan viisi talismaania. Talismaaneilla pelastetaan Tyn perheenjäseniä uniajasta. Peli tapahtuu "Rainbow Cliffs" -kallioilla, jotka puolestaan jakautuvat vyöhykkeisiin (zones). Jokaisella vyöhykkeellä on kolme portaalia, joista pääsee eri tasoihin. Tasojen tavoitteena on kerätä sähkömunia, joita voi saada tekemällä tehtäviä, läpäisemällä aikahaasteen, vapauttamalla viisi isopussikaniinia, tai löytämällä tason lopusta. Ty palautuu vyöhykkeelle, kun on löytänyt sähkömunat tai mennyt tason loppuun. Kun Ty on keränyt ainakin 17 sähkömunaa, pelaajan on suunnistettava talismaanikoneelle; kun kone paikantaa talismaanin, se avaa toisen portaalin alkuperäiseen paikkaan, missä täytyy voittaa pomovastus.

Pelaajalla on aluksi annettu 5 elämää. Elämiä voi menettää, jos vastustaja saa lyötyä tarpeeksi monta kertaa tai jos Ty putoaa korkealta. Jos menettää kaikki elämät, ruudulle ilmestyy "Game Over" ruutu. Ty osaa hypätä, uida, purra ja heitellä bumerangeja. Pelaaja aloittaa pelin yleisellä bumerangilla. Bumerangeja voi kehittää keräämällä kultaisia hammasrattaita, joita saa tasoilta. Ne vaihdetaan keksijä koala, Juliukselle vaihdossa. 

## Juoni

Muutamia vuosia sitten Cass-johtaja taisteli pussihukkaperhettä vastaan viidestä talismaanista. Cass sai vangittua tiikerit uniaikaan käyttämällä talismaaneja, mutta portaali tuhottiin ja talismaanit hajaantuivat, kiitos Tyn isän. Isopussikaniiniperhe adoptoi viimeisen tasmaniantiikerin, Tyn. Vuosia myöhemmin, bunyip ilmoitti Tylle hänen perinnöstä ja Cass-johtajasta. Tämän jälkeen Ty päätti pelastaa perheensä ja muut. Tyn vanha kaveri, Maurie esittelee hänelle tiedemiehen nimeltään Julius, joka on keksinyt koneen, jolla paikallistetaan talismaanit, ja siirtää hänet niiden luokse. Tyn ystävien avustuksella Ty pääsee lähemmäs Cassia, kunnes he kohtaavat. Kun Ty on taistelemassa Cassin suurta robottia vastaan, ilmestyy tasmaniantiikeri Sly, entinen Cassin puolulainen. Sly pettää Cassin ja heittää Tylle Doomerangin, jolla Tyn isä erotti talismaanit. Ty kukistaa Cassin ja pelastaa perheensä.

## Vastaanotto

* GameSpot – 7,5/10
* IGN – 6,8/10
* GamePro – 3,5/5
* Eurogamer – 5/10

## Lähteet

## Muut lähteet

* Krome Studiosin sivut
* Ty the Tasmanian Tiger EA sivulla
* Ty the Tasmanian Tiger MobyGamesissa
Pieni runotyttö (televisiosarja)

***Pieni runotyttö*** () on L. M. Montgomeryn *[[Pieni runotyttö]]* -kirjaan ja sen jatko-osiin perustuva kanadalainen televisiosarja. Pääosaa sarjassa näytteli Martha MacIsaac.

Kanadan valtiollinen televisioyhtiö CBC Television esitti sarjaa 46 jaksoa vuosina 1998–2000. Suomessa Yleisradio esitti sarjan ensimmäisen kerran 2000-luvun alussa ja myöhemmin vuosina 2009-2010 ja 2013.

**Varoitus:  Seuraava kirjoitus paljastaa yksityiskohtia juonesta.**

Sarja kertoo orvoksi jääneen Emily Byrd Starrin kasvutarinan lapsesta teini-ikään 1800-luvun Kanadassa, pienellä Prinssi Edwardin saarella. Emilyn isä kuolee tapaturmaisesti tytön ollessa 10-vuotias, ja sukulaiset joutuvat paineen alla ottamaan tytön huostaansa. Emily muuttaa asumaan pieneen Blair Waterin kylään Uusi Kuu -nimiselle sukutilalle yhdessä Elisabet-tädin, Laura-tädin ja Jimmy-serkun kanssa, jotka ovat kaikki naimattomia ja lapsettomia. Emily oppii hyvin nopeasti, että hänen tätinsä Elisabet on perheen pää, ja että tädillä on hyvin vahva auktoriteetti muihin sisaruksiin. Emilyn tulinen ja avarakatseinen luonne joutuu heti törmäyskurssille tätinsä konservatiivisen elämänkatsomuksen kanssa, varsinkin kun täti ei siihen saakka ole juurikaan joutunut tekemisiin lasten kanssa. Emilyllä on vaikeuksia sopeutua yhteiseloon Elisabetin kanssa, kun taas Laura-täti ja Jimmy-serkku tulevat tytön kanssa mainiosti toimeen alusta asti.

## Aiheesta muualla
*
Mäntynummen koulu

**Mäntynummen yhtenäiskoulu** on Lohjan Mäntynummen kaupunginosassa sijaitseva peruskoulu, jossa on luokat 1-9. Koulu on perustettu 1962 Lohjan yhteiskoulu -nimellä ja toimi alkuun Lohjan kauppalassa. Sittemmin koulu on tunnettu Mäntynummen yläasteena, kouluna ja viimeisimmin yhtenäiskouluna ja on sijainnut jo vuosikymmenien ajan Lohjan asemalla. Koulun rehtorina toimii Lassi Huhtala. Koulun hallinnon alaisuuteen kuuluvat myös Pullin ja Lehmijärven koulut. Koulun yhteydessä toimii Mäntynummen päiväkodin esikouluryhmä sekä iltapäiväkerho. Vuonna 2023 tehtiin päätös purkaa nykyinen Mäntynummen koulu kokonaan liikuntahallia lukuun ottamatta ja rakentaa täysin uusi rakennus tilalle.

## Ylätalo

Ylätalon puolella ei ole homeongelmia. Siellä on 15 luokkaa (lisäksi terveydenhoitaja, lääkäri ja koulukuraattori). Huoneet on merkitty y-kirjaimella ja luokan numerolla (esimerkki: y 14).

## Alatalo

Mäntynummen yhtenäiskoulun alatalo suljettiin vuoden 2018 keväällä homeongelmien takia ja korvattiin väistötiloilla, jotka on rakennettu koulun hiekkakentälle. Alatalossa oli yhteensä 13 opetusryhmää, jotka kaikki ovat nykyisin väistötiloissa.

## Lähteet

## Aiheesta muualla
*Peda.net: Mäntynummen yhtenäiskoulu esi-6.lk 
*Peda.net: Mäntynummen yhtenäiskoulu 7.-9.lk
Christiansted

**Christiansted** on kaupunki Yhdysvaltain Neitsytsaarilla Saint Croix’n saarella. Sen väkiluku vuonna 2004 oli 2&nbsp;865. Christianstedissa ovat säästyneet 1700-luvulla rakennetut tanskalaistyyliset afrikkalaisten orjien rakentamat talot.

1700-luvulla kasvitieteilijä Julius von Röhr perusti Christianstediin kasvitieteellisen puutarhan.

## Tunnettuja henkilöitä
* Judah P. Benjamin syntyi Christianstedissa, kun se oli vielä Tanskan siirtomaa.
* NBA-pelaaja Tim Duncan
* Alexander Hamilton asui kaupungissa vuonna 1765 lähdettyään synnyinkaupungistaan Charlestownista, Nevisistä, 11-vuotiaana. 17-vuotiaana hän lähti St. Croix’lta New Yorkiin, eikä enää palannut takaisin.

## Lähteet

## Aiheesta muualla

* Lonely Planet: *Cities Book: A Journey Through the Best Cities in the World* s. 159.
LÉ Nancy Bet

**LÉ Nancy Bet** on Irlannin laivaston purjekoululaiva. Alus on liitetty laivaston reservin An Slua Muirin 4. komppaniaan ja se on sijoitettu Crosshaveniin Corkiin sekä toisinaan Haulbowlineen.

Alus otettiin palvelukseen kesäkuussa 1979 nimellisellä leasing sopimuksella, jonka mukaan aluksesta maksetaan yksi punta vuosittain.

## Lähteet
*
*

### Viitteet
Cruz Bay

**Cruz Bay** on Saint Johnin saaren pääkaupunki Yhdysvaltain Neitsytsaarilla. Vuoden 2000 väestönlaskennan mukaan Cruz Bayssa asuu 2&nbsp;743 ihmistä.

Ensisijainen käynti Saint Johnille käy Cruz Bayn sataman kautta. Lauttapalvelut yhdistävät Saint Johnin viereiseen, kehittyneempään Saint Thomasin saareen. Lautat ajavat säännöllisesti myös Cruz Bayn ja Tortolan, Virgin Gordan ja Brittiläisten Neitsytsaarien Jost Van Dyken väliä.

## Galleria

Image:Landing pier at Cruz Bay, Saint John, United States Virgin Islands 5-28-2008 12-33-25.jpg|Cruz Bay.
Image:Cruz Bay, Saint John; United States Virgin Islands.jpg|Cruz Bay
Image:St John Cruz Bay 1.jpg|Cruz Bay


## Aiheesta muualla

### Valtio
*St. John: US Virgin Islands  - Yhdysvaltain Neitsytsaarten turismiosaston viralliset sivut
*Virgin Islands: American Paradise
*Reef Fishes of St. John, U.S. Virgin Islands 

### Turistioppaat
*Cruz Bayn vierailijakeskus - Viralliset sivut
*Yhdysvaltain Neitsytsaarten turistiyhteydet  - Viralliset sivut

### Arkeologiasivustot
* Friends of the VINP Archaeology Intern Blog
LÉ Tailte

**LÉ Tailte** on Irlannin laivaston purjekoululaiva. Se on Ranskassa valmistettu niin kutsuttu Dufours-jahti ja se ostettiin laivastolle 1979. Alus on sijoitettu Haulbowlineen.

## Lähteet
*
*

### Viitteet
LÉ Colleen II

**LÉ Colleen II** on Irlannin laivaston satamavene. Alus on lunastettu laivastolle 1974 ja se on 1989 varustettu Perkins-moottorilla, joka siirrettiin käytöstä poistettavasta *ML Ravenista*. Alus on laivaston apualus, jonka miehistönä on ainoastaan laivaston vakinaista väkeä.

## Lähteet
*
*

### Viitteet
LÉ Kathleen Roma

**LÉ Kathleen Roma** oli Irlannin laivaston koululaiva. Alus oli sijoitettu Shannonjoelle laivaston reservin An Slua Muirin käyttöön 1980-luvulla. Alus oli vuodesta 1981 alkaen vuokralla ja puolustusministeriö lunasti aluksen 1985. Alus myytiin 1989.

## Lähteet
*
*

### Viitteet
Hotel Vancouver

**Hotel Vancouver** on hotelli Vancouverin kaupungissa Brittiläisen Kolumbian provinssissa Kanadassa. Rakennus on 111 metriä korkea, siinä on 17 kerrosta ja 556 huonetta. Hotelli avattiin vuonna 1939.

## Lähteet

## Aiheesta muualla
Viktor Stålberg

**Viktor Stålberg** (s. 17. tammikuuta 1986 Göteborg, Ruotsi) on ruotsalainen uransa lopettanut jääkiekkoilija. Isokokoisella Stålbergillä oli lähes kaikki hyvän pelaajan edellytykset, mutta heikkoutena vielä kokonaisvaltaisuus ja kahden suunnan pelaaminen.

## Ura
### Seuraura
Stålberg on Lerums BK:n kasvatti, mutta hän pelasi ensimmäiset miesten pelinsä Ruotsin II-divisioonaa Mölndal Hockeyssä kaudella 2003–2004, jonka päätteeksi Stålberg oli nostamassa joukkuetta I-divisioonaan kaudeksi 2004–2005. Kauden 2005–2006 hän pelasi Frölunda HC:n J20-joukkueessa, jonka paras pistemies ja maalintekijä Stålberg oli tehoilla 27+26=53. Koko J20 SuperElitin pistepörssissä hän sijoittui kolmanneksi sekä maalipörssissä toiseksi Timrå IK:n Oscar Johanssonin kanssa. Stålberg voitti koko kevään 2006 pudotuspelien piste- ja maalipörssin (joukkuetoverinsa Patrik Carlssonin kanssa) ja hän voitti kauden päätteeksi J20 SuperElitin hopeaa. NHL-joukkue Toronto Maple Leafs varasi Stålbergin 161. pelaajana kesällä .

Vuodet 2006–2009 Stålberg kävi Vermontin yliopistoa. Viimeisellä kaudellaan 2008–2009 hän oli tehoilla 24+22=46 joukkueen paras pistemies ja maalintekijä. Hän sijoittui koko NCAA:n maalipörssissä viidenneksi. Stålberg valittiin kauden päätteeksi Hockey Eastin ensimmäiseen tähdistökentälliseen. Hän oli myös yksi kymmenestä pelaajasta, joka oli ehdolla Hobey Baker Awardin voittajaksi ja Martin St. Louisin ohella historian ainoa ehdokas Vermontin yliopistosta. Stålberg pelasi keväällä 2009 myös kaksi playoff-ottelua AHL-joukkue Toronto Marliesissa.

Kaudeksi 2009–2010 Stålberg siirtyi kaksivuotisella tulokassopimuksella Toronto Maple Leafsin organisaatioon. Hän pelasi noin puolet kaudestaan farmijoukkue Marliesissa ja puolet NHL:n puolella Maple Leafsissa, jossa tulokaskausi toi Stålbergille 40 runkosarjaottelussa tehot 9+5=14. Marliesissa hän oli tehoilla 12+21=33 joukkueen toiseksi paras pistemies Andre Deveauxin jälkeen. Kesäkuussa 2010 Maple Leafs kauppasi Stålbergin Chris DiDomenicon ja Philippe Paradisin kanssa Chicago Blackhawksiin vaihdossa Kris Versteegiin ja Billy Sweattiin oikeuksiin.

Kausi 2010–2011 oli Stålbergille ensimmäinen kokonainen NHL:ssä ja se toi hänelle 77 runkosarjaottelussa tehot 12+12=24 sekä seitsemässä playoff-ottelussa yhden maalin. Heinäkuussa 2011 Stålberg teki kaksivuotisen jatkosopimuksen Blackhawksin kanssa. Hän tienaa kaudella 2011–2012 875 000 dollaria.

### Maajoukkueura
Stålberg on pelannut kolme nuorten maaottelua.

## Muuta
Stålbergillä on kaksi veljeä, Alexander ja Sebastian, joista jälkimmäinen pelaa San Jose Sharksin organisaatiossa.

## Tilastot

## Lähteet
*
*
*
*
*

### Viitteet
LÉ Creidne

**LÉ Creidne** on Irlannin laivaston purjekoululaiva. Alus on kaksimastoinen sketsi, ja se on liitetty laivaston reservin 1. ja 2. komppaniaan. Alus on sijoitettu Dún Laoghaireen.

## Lähteet
*
*

### Viitteet
Pallopelit kesäolympialaisissa 1924

**Pallopelit** järjestettiin näytöslajina **[[kesäolympialaiset 1924|vuoden 1924 kesäolympialaisissa]]** Stade Olympique Yves-du-Manoirissa, Pariisissa. Lajeina olivat muun muassa baseball, koripallo, lentopallo ja erilaiset viestikilpailut. Tapahtumat pidettiin kolmipäiväisenä 18.–20. heinäkuuta.

## Lähteet
*VIII<sup>ME</sup> Olympiade , sivut 627–628
Francisco Vicentín

**Francisco Vicentín** (15. maaliskuuta 1895 – 15. huhtikuuta 1984) oli argentiinalainen roomalaiskatolinen arkkipiispa. Hänet vihittiin papiksi 21. joulukuuta 1918 ja nimitettiin Corrientesin hiippakunnan piispaksi 13. syyskuuta 1934. Piispaksi vihkiminen seurasi 25. helmikuuta 1935. Pääkonsekraattorina toimi Nicolás Fasolino, jota avustivat Nicolás de Carlo ja Enrique José Mühn. Vicentín asetettiin virkaansa 7. maaliskuuta.

10. huhtikuuta 1961 Corrientes korotettiin arkkihiippakunnaksi ja Vicentínista tuli arkkipiispa, jona hän toimi, kunnes jäi eläkkeelle 5. huhtikuuta 1972. Hän osallistui Vatikaanin toiseen kirkolliskokoukseen.

## Lähteet
Gustaf Malmström

**Gustaf Hjalmar Malmström** (4. heinäkuuta 1884 Malmö – 24. joulukuuta 1970 Malmö) oli ruotsalainen kreikkalais-roomalaisen tyylin painija, olympiamitalisti ja epävirallinen Euroopan mestari.

Malmström osallistui kahdesti kesäolympialaisiin. Lontoossa 1908 hän sijoittui 66,6 kilogramman sarjassa viidenneksi hävittyään puolivälieränsä italialaiselle, olympiavoiton vieneelle Enrico Porrolle. Tukholmassa 1912 67,5 kg:n painoluokassa hän saavutti hopeaa suomalaisen Emil Väreen jälkeen. Helsingin MM-kilpailuissa 1911 Malmström saavutti hopeaa. Hän oli maanmiehensä Anders Ahlgrenin lisäksi kisojen ainoa ei-suomalainen mitalisti. Epävirallisia Euroopan mestaruuksia Malmström voitti kaksi kappaletta.

## Lähteet
* Gustaf Malmström Biography and Olympic Results  Olympics at Sports-Reference.com 
* Profiili Painitietokanta foeldeak.com 
* Profiili Ruotsin olympiakomitean sivustolla
José Agustín Marozzi

**José Agustín Marozzi** (29. tammikuuta 1908 – 4. elokuuta 2000) oli argentiinalainen roomalaiskatolinen piispa. Hänet vihittiin papiksi 6. tammikuuta 1933 ja nimitettiin Resistencian hiippakunnan piispaksi 12. kesäkuuta 1957. Hänet asetettiin tähän virkaan 5. lokakuuta. Piispaksi konsekroinnin suoritti 18. elokuuta Nicolás Fasolino, jota avustivat Francisco Vicentín ja Manuel Marengo.

Marozzi osallistui Vatikaanin toiseen kirkolliskokoukseen. Hän jäi eläkkeelle 28. helmikuuta 1984, jolloin Resistencia korotettiin arkkihiippakunnaksi.

## Lähteet
Ann Wauters

**Ann Hilde Willy Wauters** (s. 12. lokakuuta 1980 Sint-Gillis-Waas) on belgialainen koripalloilija, joka edustaa nykyisin Ros Casares Valenciaa.

## Ura
Wauters aloitti koripallon 12-vuotiaana. Cleveland Rockers varasi hänet vuoden 2000 WNBA:n varaustilaisuudessa ensimmäisenä pelaajana. Hän edusti seuraa kolmen kauden ajan. Vuodet 2002–2004 Wauters edusti ranskalaista Valenciennesia, mutta palasi WNBA:han vuonna 2004 New York Libertyyn. Hän pelasi seurassa kausina 2004 ja 2005. Seuraavan kerran Wauters pelasi WNBA:ssa vuonna 2008, jolloin hän pelasi San Antonio Silver Starsissa. Kausi 2008 oli tilastollisesti hänen uransa paras WNBA-kausi, sillä hän teki 14,7 pistettä ja otti 7,5 levypalloa ottelua kohden. WNBA-kausien ulkopuolella Wauters on pelannut eurooppalaisseuroissa ja vuodesta 2011 lähtien hän on edustanut Ros Casares Valenciaa.

## Lähteet

## Aiheesta muualla
*WNBA:n pelaajaprofiili
Kaulussienet

**Kaulussienet** (*Stropharia*) on helttasienisuku. Sukuun kuuluvia lajeja ovat muun muassa isokaulussieni, nurmikaulussieni ja lantakaulussieni.

Osa kaulussienistä, esimerkiksi rikkakaulussieni (*Leratiomyces percevalii*) ja rantakaulussieni (*Leratiomyces magnivelaris*), on siirretty toiseen sukuun pengerkaulussienet (*Leratiomyces*). Lisäksi muun muassa lantakaulussieni (*Protostropharia semiglobata*) ja haisukaulussieni (*Protostropharia umbonatescens*) on siirretty sittakaulussienten sukuun (*Protostropharia*).

## Lajeja
* Isokaulussieni (*Stropharia hornemannii*)
* Hirvenkaulussieni (*Stropharia alcis*)
* Kalvaskaulussieni (*Stropharia albonitens*)
* Korpikaulussieni (*Stropharia pseudocyanea*)
* Nuhrukaulussieni (*Stropharia inuncta*)
* Nurmikaulussieni (*Stropharia coronilla*)
* Tarhakaulussieni (*Stropharia cyanea*)
* Viherkaulussieni (*Stropharia aeruginosa*)
* Viljelykaulussieni (*Stropharia rugosoannulata*)

## Lähteet

## Aiheesta muualla
* UniProt, Taxonomy: Stropharia
Komppa

**Komppa** voi tarkoittaa seuraavia:

## Suomalainen sukunimi
* Gustaf Komppa (1867–1949), kemisti, professori, Turun yliopiston kansleri 1935–1945
* Ilona Komppa (*Rauni Karhia*, 1912–2002), kirjailija
* Jukka Komppa (1958–2025), kirjailija
* Kari Komppa (s. 1939), jazzsaksofonisti, -säveltäjä, -sovittaja ja yhtyeenjohtaja
* Keijo Komppa (1928–2009), näyttelijä
* Petter Komppa (*Hassun-Pekko*, 1852–1922), kansanmuusikko ja viulupelimanni
* Ville Komppa (s. 1977), musiikkitoimittaja ja Sibelius-Akatemian opettaja
* Ville Komppa, Directa Oy:n toimitusjohtaja

### Entisenä nimenä
* Helena Kangasharju (o.s. *Komppa*, 1945–2016), kieliteiteilijä, professori

## Muut
* 1406 Komppa, päävyöhykkeen asteroidi
Kirjoheltat

**Kirjoheltat** (*Panaeolus*) on helttasienisuku. Suvun on epäilty kuuluvan Bolbitiaceae-sieniheimoon, mutta varmuutta asiasta ei toistaiseksi ole. Sukuun kuuluvia lajeja ovat esimerkiksi harmaakirjoheltta ja reunuskirjoheltta.

Jotkin kirjoheltat sisältävät psilosybiiniä, jota voidaan käyttää päihteenä.

Kirjoheltoilla on ulkoisesti yhteisiä piirteitä mustesienten kanssa, mutta ne eivät ”sula musteeksi”.

## Lajeja
*Harmaakirjoheltta (*Panaeolus sphinctrinus*)
*Hirvenkirjoheltta (*Panaeolus alcis*)
*Kalvaskirjoheltta (*Panaeolus papilionaceus*)
*Kauluskirjoheltta (*Panaeolus semiovatus*)
*Lantakirjoheltta (*Panaeolus fimicola*)
*Nurmikirjoheltta (*Panaeolus foenisecii*)
*Reunuskirjoheltta (*Panaeolus subbalteatus*)
*Ruskokirjoheltta (*Panaeolus acuminatus*)
*Ryppykirjoheltta (*Panaeolus retirugis*)
*Tummakirjoheltta (*Panaeolus ater*)

## Lähteet

## Aiheesta muualla
*Funet: Kirjoheltat (''Panaeolus'')
*MushroomExpert: The Genus Panaeolus 
*UniProt, Taxonomy: Panaeolus
Silvino Martínez

**Silvino Martínez** (12. syyskuuta 1898 – 27. tammikuuta 1961) oli Peñaranda de Duerossa, Espanjassa syntynyt, Argentiinassa toiminut roomalaiskatolinen piispa. Hänet vihittiin papiksi San Juan de Cuyon hiippakuntaan 19. maaliskuuta 1921 ja nimitettiin Rosarion hiippakunnan vihkipiispaksi sekä Canathan titulaaripiispaksi 7. lokakuuta 1946. Piispaksi vihkiminen seurasi 21. joulukuuta. Pääkonsekraattorina toimi Antonio Caggiano, jota avustivat Nicolás Fasolino ja Froilán Ferreira Reinafé.

Martínez sai 23. lokakuuta 1954 nimityksen San Nicolás de los Arroyosin hiippakunnan piispaksi, jonka virkaan hänet asetettiin 29. lokakuuta 1955. Hän sai uuden nimityksen Rosarion piispaksi 21. syyskuuta 1959, ja hänet asetettiin tähän virkaan 12. joulukuuta. Hän kuoli 62-vuotiaana virassa.

## Lähteet
Wonderland by Night

”**Wonderland by Night**” () on Klaus Günter Neumannin säveltämä ja sanoittama musiikkikappale.

Kappaleen levytti alun perin saksalainen orkesterinjohtaja Bert Kaempfert, joka vastasi myös sovittamisesta ja tuottamisesta. Vuonna 1959 amerikkalainen musiikkituottaja Milt Gabler sovitti kappaleen uudelleen Yhdysvaltojen markkinoita varten. Kaempfertin uusi versio nousi Yhdysvaltojen listan kärkeen ja oli orkesterinjohtajan ensimmäinen kansainvälisesti menestynyt levytys. Kaempfertin vuoden 1961 albumi *Wonderland by Night* nousi nimisinglen suosion tukemana albumilistan kärkeen viideksi viikoksi.

Myös yhdysvaltalainen Louis Prima levytti kappaleen orkesterinsa kanssa vuonna 1960, mutta hänen tulkintansa ei saavuttanut samanlaista suosiota kuin Kaempfertin versio.

## Lähteet
Ukrainan kansallisooppera

**Ukrainan kansallisooppera** () on Ukrainan suurin musiikkiteatteri Kiovassa.

Kiovan ooppera on perustettu 1867. Tulipalo tuhosi alkuperäisen teatteritalon, ja nykyinen rakennus valmistui vuonna 1901. Julkisivunsa osalta uusrenessanssia edustavaksi luonnehditun uuden oopperatalon on suunnitellut saksalaistaustainen, Pietarissa syntynyt arkkitehti Viktor Schröter.

Vallankumouksellinen Dmitri Bogrov ampui syyskuussa 1911 oopperatalossa Venäjän pääministerin Pjotr Stolypinin, joka oli keisarin seurueessa seuraamassa Nikolai Rimski-Korsakovin oopperaa *[[Tsaari Saltanin tarina (ooppera)|Tsaari Saltanin tarina]]*.

## Lähteet

## Aiheesta muualla
Psapp

**Psapp** on kokeellista electronicaa ja toytronicaa soittava, Lontoosta kotoisin oleva yhtye. Yhtyeeseen kuuluu kaksi jäsentä, Carim Clasmann ja Galia Durant. 

Yhtye on julkaissut neljä albumia (joista yhden yksinomaan Japanissa) sekä viisi EP:tä, joista yhden yksinomaan iTunesissa. Greyn Anatomian tunnuslaulu *Cosy In The Rocket* on Psappin sävellys. Yhtyeen jäsenien on myöskin kutsuttu keksivän uuden musiikkigenren, Toytronican, Electronican muodon jota soitetaan kokonaan tai osittain myös leluilla ja lelusoittimilla tavallisten soittimien rinnalla. Yhtye käyttää lelukitaroita -ja huiluja sekä kanaa, jonka he ovat nimenneet Brunhildaksi.
Yhtyeen keikoilla Psappin jäsenet saattavat heittää yleisöön heidän itse tekemiään lelukissoja.

## Diskografia

### Albumit
**[[Northdown]]* (2004)
**[[Tiger, My Friend]]* (2004)
**[[The Only Thing I Ever Wanted]]* (2006)
**[[The Camel's Back]]* (2008)
**[[What Makes Us Glow]]* (2013)
**[[Tourists]]* (2019)

### EP:t
**[[Do Something Wrong]]* (2003)
**[[Rear Moth]]* (2004)
**[[Buttons and War]]* (2004)
**[[Early Cats and Tracks]]* (2006)
**[[Hi EP|Hi]]* (2006)
**[[Early Cats and Tracks Volume 2]]* (2009)

### Singlet
*"Tricycle" (2006)
*"The Monster Song" (2008)
*"I Want That" (2009)

### Muut
**Tracks for Horses* (2003) - "Difficult Key"
**Indoor Shed* (2003) - "Scissory"
**[[Greyn Anatomia Soundtrack]]* (2005) - "Cosy in the Rocket"
**Merry Mixmas* (2005) - "I've Got My Love to Keep Me Warm"
**Take It Easy: 15 Soft Rock Anthems* (2006) - "Year of the Cat" (cover Al Stewartin laulusta)
**[[David Shrigley]]'s Worried Noodles* (2007) - "Sad Song"
**[[Hallam Foe| Hallam Foe Soundtrack]]* (2007) - "Tricycle" and "Eating Spiders"
**[[Verve Remixed|Verve Remixed, Vol. 4]]* (2008) - "Bim Bom"

## Lähteet
Karvaslakit

**Karvaslakit** (*Gymnopilus*) on helttasienisuku. Eräs sukuun kuuluva laji on Suomessa yleinen kangaskarvaslakki.

Jotkut karvaslakit sisältävät hermoston toimintaa häiritseviä hermomyrkkyjä, psilosybiiniä ja psilosiinia ja niitä on käytetty päihteenä. Laki tulkitsee ne huumausaineiksi.

## Lajeja
*Isokarvaslakki (*Gymnopilus junonius*)
*Kangaskarvaslakki (*Gymnopilus penetrans* tai *G. sapineus*)
*Rahkakarvaslakki (*Gymnopilus fulgens*)
*Ruskokarvaslakki (*Gymnopilus picreus*)

## Lähteet

## Aiheesta muualla
*MushroomExpert: The Genus Gymnopilus 
*UniProt, Taxonomy: Gymnopilus
Marijinskyi-palatsi

**Marijinskyi-palatsi** () on nykyisin Ukrainan presidentin edustustilana toimiva historiallinen rakennus Kiovan keskustassa. 

## Nimi
Alkujaan palatsin nimi oli joko **Tsarskyi-palatsi** () tai **Keisarillinen palatsi** (). Nykyistä nimeä alettiin käyttää 1870-luvulla, ja se tulee samannimisestä puistosta, jossa palatsi sijaitsee. Marijinskyi-nimeä käytettiin rinnakkaisnimenä vielä pitkälle 1900-luvun puolelle, kunnes se virallistettiin vuonna 1963. Nykyään palatsista voidaan käyttää myös nimitystä **Presidentin palatsi** ().

## Historia
Barokkityylisen palatsin rakennustyöt alkoivat vuonna 1744 Venäjän keisarinnan Elisabetin käskystä hänen vieraillessaan suosikkinsa Aleksei Razumovskin kotimaassa Vähä-Venäjällä, ja se valmistui vuonna 1752. Rakennuksen suunnitteli vanhempi hoviarkkitehti Francesco Bartolomeo Rastrelli.

Venäjän hallitsijat kävivät palatsissa harvakseltaan, noin kerran 40 vuodessa. Palatsi toimi sen sijaan lähinnä kenraalikuvernöörien virka-asuntona. Se korjattiin 1870-luvulla Aleksanteri II:n aloitteesta, ja nimettiin muotoon Marjinskyi-palatsi hänen puolisonsa keisarinna Maria Aleksandrovnan kunniaksi. Toinen teoria Marijinskyi-nimestä on se, että palatsin portilla on iso rautainen M-kirjain.

Vallankumousvuosina 1917–1920 se oli vallankumouskomitean toimipaikkana. Vuonna 1920 rakennuksesta tehtiin koulu, ja vähän sen jälkeen museo. Toisen maailmansodan aikana rakennus vaurioitui pahoin, mutta se korjattiin alkuperäiseen kuntoon vuosina 1950–1980. Palatsi on nykyään Ukrainan presidentin edustusresidenssi.

Vuonna 2021 palatsissa kuvattiin musiikkivideo nimeltä "Naatu Naatu", joka oli osa vuonna 2022 ensi-iltansa saaneeseen telugunkieliseen *[[RRR (elokuva)|RRR]]*-elokuvaan. Kappale sai vuonna 2022 Golden Globen ja vuonna 2023 Oscarin parhaana alkuperäisenä lauluna.

Presidentti Volodymyr Zelenskyi ilmoitti 5. huhtikuuta 2022, että palatsin Valkoinen sali nimi muutetaan muotoon Ukrainan sankarien valkoinen huone. Lisäksi henkilöt, joille on myönnetty Ukrainan sankari -titteli, kutsuttaisiin vastaisuudessa tähän huoneeseen vastaanottamaan kunnianosoitus. Presidentti käyttää huonetta myös ulkomaalaisten arvovieraiden vastaanottamiseen.

## Kuvia

Kuva:Presidential Palace Ukraine.jpg|Palatsin puutarha.
Kuva:Clinton Kuchma 2000 Kiev.jpg|Presidentti Kutšma Yhdysvaltain presidentin Bill Clintonin kanssa vuonna 2000. 
Kuva:Visit of Prince Nikolaus of Liechtenstein to Ukraine 04.jpg|Lichtensteinin prinssi Nikolauksen valtiovierailu Kiovassa vuonna 2018.


## Lähteet

## Aiheesta muualla
Yksi ja ainoa

**Yksi ja ainoa** on Mallory Stevensin kirjoittama hevoskirja, jossa kerrotaan pian 13 vuotta täyttävästä Chrissiestä, jolla on ollut aina vain yksi toive: oma varsa.

Chrissien isoisä, isä ja veli ovat kasvattaneet omat varsansa, ja nyt oli Chrissien aika. Chrissiellä on suosikkihevosensa Excellence joka synnyttää pian. Kun Excellence on synnyttänyt varsan Outstangin niin Chrissie ihastuu varsaan niin ettei edes muista mitää muuta. Mutta pian hevonen Teacup synnyttää varsan ,joka on Chrissien mielestä ruma. Chrissie viettää koko lomansa Excelencen ja Outstangin kanssa ja unelmoi, kuinka hän saisi yhden vuoden kasvattaa Outstangia, mutta pian on hänen 13-vuotissyntymäpäivänsä ja hän saa oman varsan kasvatettavaksi, ja hän saa Teacupin varsan, Squire's Boyn, jonka nimeksi kuitenkin tulee Kompura. Pian Chrissie huomaa että viettää Kompuran lähellä koko ajan. Kirjastosta varmasti löytyy näitä Mallory Stevensin kirjoja ja kirja Yksi ja ainoa.
## Aiheesta muualla
*http://mallorystevens.ponymadbooklovers.co.uk/
Lahorusokkaat

**Lahorusokkaat** (*Pluteus*) on helttasienisuku. Eräät lahorusokaslajit sisältävät hermoston toimintaa väliaikaisesti häiritseviä hermomyrkkyjä – psilosybiiniä ja psilosiinia – mutta niitä voidaan käyttää psykedeelisen vaikutuksen vuoksi myös päihteenä, kuten muitakin psilosybiinisieniä.

## Lajeja
* Keltalahorusokas
* Koivulahorusokas
* Kääpiölahorusokas
* Lehtolahorusokas
* Pajulahorusokas
* Ryppylahorusokas

## Lähteet

## Aiheesta muualla
* [ftp://193.166.3.2/pub/sci/bio/life/fungi/basidiomycotina/agaricales/pluteaceae/pluteus/index.html Funet: Lahorusokkaat (*Pluteus*)]
* MushroomExpert: The Genus Pluteus 
* UniProt, Taxonomy: Pluteus
Héctor Sabatino Cardelli

**Héctor Sabatino Cardelli** (30. elokuuta 1941 – 7. marraskuuta 2022) oli argentiinalainen roomalaiskatolinen piispa. Hänet vihittiin papiksi Rosarion arkkihiippakuntaan 21. syyskuuta 1968 ja nimitettiin sen vihkipiispaksi sekä Furnos Maiorin titulaaripiispaksi 13. toukokuuta 1995. Piispaksi vihkiminen seurasi 14. heinäkuuta. Pääkonsekraattorina toimi Eduardo Vicente Mirás, jota avustivat Jorge Manuel López ja Mario Luis Bautista Maulión.

Cardelli sai 2. toukokuuta 1998 nimityksen Concordian ja 21. helmikuuta 2004 San Nicolás de los Arroyosin hiippakunnan piispaksi.

## Lähteet
Milton Ager

**Milton Ager** (6. lokakuuta 1893 Los Angeles – 6. toukokuuta 1979 Chicago) oli yhdysvaltalainen säveltäjä. Hän aloitti uransa mykkäelokuvien ja vaudeville-esitysten pianistina ja myöhemmin sovittamalla ja markkinoimalla muun muassa Irving Berlinin ja Walter Donaldsonin sävellyksiä. Ensimmäisen maailmansodan aikana sävelsi Al Jolsonille menestyskappaleen ”Everything Is Peaches Down in Georgia”. Vuonna 1921 hän julkaisi kappaleen ”Nobody’s Baby” ja seuraavana vuonna kappaleen ”Who Cares”.

Ager teki sodan jälkeen New Yorkissa yhteistyötä puolalaissyntyisen sanoittaja Jack Yellenin kanssa. He kirjoittivat muun muassa kappaleet ”Hard-Hearted Hannah” (1924) ja ”Ain’t She Sweet?” (1927). He kirjoittivat myös musiikkiraidan Sophie Tuckerin ensimmäiseen elokuvaesiintymiseen *Honky Tonk*. Paul Whiteman esitti heidän kappaleensa ”Happy Feet”, ”Happy Days Are Here Again” ja ”A Bench in the Park” vuoden 1930 elokuvassa *King of Jazz*. Vuodesta 1922 alkaen he johtivat julkaisuyhtiötään nimeltä Ager, Yellen & Bornstein. Heidän kappalettaan ”Happy Days Are Here Again” käytettiin Franklin D. Rooseveltin presidentinvaalikampanjassa vuonna 1932 ja siitä on tullut Yhdysvaltain demokraattisen puolueen tunnuskappale.

1930-luvulla Ager ja Yellen muuttivat Hollywoodiin. Heidän kappaleensa eivät enää menestyneet ja Yellen vetäytyi musiikinteosta lähes kokonaan Warner Brothersin ostettua heidän tuotantoyhtiönsä. Ager jatkoi säveltämistä 1940-luvulle asti työskennellen eri sanoittajien kanssa. Hänen yhteistyökumppaneihinsa kuuluivat muun muassa Joe Young, Jean Schwartz, Stanley Adams ja Joseph McCarthy. Ager jäi eläkkeelle pian toisen maailmansodan jälkeen ja yhteistyö Yellenin kanssa jäi hänen uransa menestyksekkäimmäksi ajaksi.

Ager valittiin Songwriters Hall of Fameen vuonna 1972. Hän kuoli Los Angelesissa vuonna 1979.

## Lähteet
Alex Bogomolov Jr.

**Alex Bogomolov Jr.** (s. 23. huhtikuuta 1983 Moskova) on venäläinen tennispelaaja. Parhaimmillaan hän on sijoittunut ATP-maailmanlistalla sijalle 33.

Heinäkuussa 2002 Bogomolov pääsi karsintojen kautta ensimmäiseen ATP-turnaukseensa, Farmers Classic -turnaukseen Los Angelesissa. Turnauksen ensimmäisellä kierroksella hän voitti maailmanlistan kolmosen Tommy Haasin, mutta hävisi toisella kierroksella Nicolas Kieferille. Maaliskuussa 2011 hän voitti Miami Masters -turnauksen toisella kierroksella maailmanlistan viitosen Andy Murrayn, mutta hävisi kolmannella kierroksella John Isnerille. Wimbledonissa 2011 ja Yhdysvaltain avoimissa 2011 hän selviytyi kolmannelle kierrokselle.

## Lähteet

## Aiheesta muualla
Troy Polamalu

**Troy Aumua Polamalu** (s. 19. huhtikuuta 1981 Garden Grove, Kalifornia) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Hän pelasi koko ammattilaisuransa NFL-liigan Pittsburgh Steelersissä.

## NFL-ura

Pittsburgh Steelers varasi Etelä-Kalifornian yliopiston joukkueessa pelanneen Polamalun vuoden 2003 NFL:n varaustilaisuuden ensimmäisellä kierroksella, tilaisuuden 16. pelaajana.

Kovista taklauksistaan tunnettu Polamalu voitti urallaan Super Bowlin kahdesti, kausina 2005 ja 2008. Hänet myös valittiin kahdeksan kertaa NFL:n tähdistöotteluun Pro Bowliin. Polamalu lopetti pelaajauransa kauteen 2014.

## Muuta
Polamalun tavaramerkiksi ovat muodostuneet hänen pitkät hiuksensa. Polamalulla on mainossopimus Procter & Gamble -yhtiön kanssa, jonka *[[Head & Shoulders]]* -hiustenhoitotuotteita hän mainostaa. Procter & Gamble on vakuuttanut Polamalun hiukset miljoonasta dollarista.

## Lähteet

## Aiheesta muualla
*Polamalun virallinen kotisivu
Edvin Mattiasson

**Berndt Edvin Mattiasson** (16. huhtikuuta 1890 Trelleborg – 15. maaliskuuta 1975 Malmö) oli ruotsalainen kreikkalais-roomalaisen tyylin painija ja olympiamitalisti.

Mattiasson saavutti pronssia Tukholman kesäolympialaisissa 1912 67,5 kilogramman painoluokassa, jossa hänen edelleen sijoittuivat kultaa voittanut Suomen Emil Väre ja hopealle yltänyt Mattiassonin maanmies Gustaf Malmström.

## Lähteet
* Edvin Mathiasson Biography and Olympic Results  Olympics at Sports-Reference.com 
* Profiili Painitietokanta foeldeak.com 
* Profiili Ruotsin olympiakomitean sivustolla
Mario Luis Bautista Maulión

**Mario Luis Bautista Maulión** (4. joulukuuta 1934 – 27. syyskuuta 2020) oli argentiinalainen roomalaiskatolinen arkkipiispa. Hänet vihittiin papiksi Rosarion hiippakuntaan 11. kesäkuuta 1960 ja nimitettiin sen vihkipiispaksi sekä Febianan titulaaripiispaksi 21. maaliskuuta 1986. Piispaksi vihkiminen seurasi 23. toukokuuta. Pääkonsekraattorina toimi Jorge Manuel López, jota avustivat Ubaldo Calabresi ja Desiderio Elso CollinoRosario oli 12. elokuuta 1963 korotettu arkkihiippakunnaksi.

Maulión sai 8. toukokuuta 1995 nimityksen San Nicolás de los Arroyosin hiippakunnan piispaksi sekä 29. huhtikuuta 2003 Paranán arkkihiippakunnan arkkipiispaksi, jona hän toimi, kunnes jäi eläkkeelle 4. marraskuuta 2010.

## Lähteet
Serotoniinireseptori

**Serotoniinireseptori** eli **5-HT-reseptori** on monien eliölajien, muun muassa ihmisen reseptori, johon muun muassa välittäjäaine serotoniini voi kiinnittyä luonnollisena ligandina. Reseptoreita on seitsemää tyyppiä, 5-HT1–7, jotka jakautuvat edelleen lukuisiin alatyyppeihin. Niitä on sekä keskus- että ääreishermostossa. Osa reseptoreista toimii kiihdyttävinä ja osa vaimentavina eli hermosolun toimintaa estävinä.

Serotoniinireseptorit moduloivat monien välittäjäaineiden vapautumista; tällaisia ovat esimerkiksi GABA, dopamiini, adrenaliini / noradrenaliini ja asetyylikoliini. Sama pätee moniin hormoneihin; näitä ovat muun muassa oksitosiini, prolaktiini, vasopressiini, kortisoli, kortikotropiini ja substanssi P. Serotoniinireseptorit vaikuttavat moniin biologisiin prosesseihin, kuten aggressioon, levottomuuteen, ruokahaluun, kognitioon, oppimiseen, muistiin, mielialaan, pahoinvointiin, uneen ja lämmönsäätelyyn. Ne ovat myös monien lääkkeiden ja päihteiden vaikutuskohteita; näitä ovat muun muassa monet antidepressantit, antipsykootit, laihdutusvalmisteet, antiemeetit, prokineetit, migreenilääkkeet, hallusinogeenit ja entaktogeenit.

Lukuun ottamatta 5-HT3-reseptoria, joka on ionikanavareseptori, kaikki muut serotoniinireseptorit ovat G-proteiinikytkentäisiä reseptoreja, jotka aktivoivat toisiolähettejä hermosolun sisällä, jotta viesti välittyy eteenpäin.

## Tyypit

## Alatyypit

Päätyypit jakautuvat edelleen alatyyppeihin, joilla on tiettyjä erityisominaisuuksia:

5-HT1C -nimistä reseptoria ei ole, koska sellaiseksi alun perin nimetty serotoniinireseptori kloonattiin ja sitä tutkittiin tarkemmin, jolloin sillä havaittiin olevan enemmän yhteistä 5-HT2 -tyypin reseptorien kanssa ja sen uudeksi nimeksi vakiintui 5-HT2C. 5-HT5B-reseptori on ainoastaan hiirillä ja rotilla, eikä lainkaan ihmisillä tai apinoilla.

Erittäin epäselektiivisiä serotoniiniagonisteja ovat muun muassa ergotamiini (migreenilääke), joka aktivoi 5-HT1A-, 5-HT1D-, 5-HT1B-, D2- ja noradrenaliinireseptoreita. LSD (psykedeeli) on 5-HT1A-, 5-HT2A-, 5-HT2C-, 5-HT5A-, 5-HT5- ja 5-HT6-reseptoreiden agonisti.

## Lähteet
The Eye

**The Eye** tarkoittaa seuraavia asioita:

* *[[The Eye (vuoden 2002 elokuva)|The Eye]]* (*Jian Gui*), hongkongilais-singaporelainen elokuva vuodelta 2002
* *[[The Eye (vuoden 2008 elokuva)|The Eye]]*, yhdysvaltalainen elokuva vuodelta 2008
* *[[The Eye (King Diamondin albumi)|The Eye]]*, King Diamondin albumi
* *[[The Eye (Yellon albumi)|The Eye]]*, Yellon albumi.
Ramón Alfredo Dus

**Ramón Alfredo Dus** (s. 22. toukokuuta 1956) on argentiinalainen roomalaiskatolinen arkkipiispa. Hänet vihittiin papiksi Paranán arkkihiippakuntaan 8. joulukuuta 1980 ja nimitettiin Reconquistan hiippakunnan vihkipiispaksi sekä Thibican titulaaripiispaksi 5. elokuuta 2005. Piispaksi vihkiminen seurasi 17. syyskuuta. Pääkonsekraattorina toimi Mario Luis Bautista Maulión, jota avustivat Estanislao Esteban Karlic ja Andrés Stanovnik.

Dus sai 26. maaliskuuta 2008 nimityksen Reconquistan piispaksi. Hänet nimitettiin 21. helmikuuta 2013 Resistencian arkkipiispaksi, jonka virkaan hänet asetettiin 3. toukokuuta.

## Lähteet